
Д О К Л А Д Н А   З А П И С К А

 от

инж. Недко Фиданов Кулевски - Кмет на Община Рудозем



ОТНОСНО: Кандидатстване на Община Рудозем с проектно предложение по Процедура  BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие ” на Програма „Околна среда“ 2021-2027 г.


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА СЪВЕТНИЦИ,

Община Рудозем възнамерява да кандидатства с проектно предложение по Процедура BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие ” на Програма „Околна среда“ 2021-2027 г.
Целта на процедурата е подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване” на приоритет „Биологично разнообразие“ на ПОС 2021-2027 г. Чрез Процедурата се осигурява допълващо финансиране от ПОС 2021-2027 г. за изпълнение на одобрени  стратегии за Водени от общностите местно развитие (ВОМР) на МИГ, за подпомагане на местното и регионално ниво на повишаване осведомеността на населението за биологичното разнообразие и заплахите за него на целевата територия на МИГ - община Рудозем. 
Очакваните резултати от изпълнението на дейностите по процедурата са: 
- Проведени информационни и разяснителни кампании с цел постигане на цели, заложени в стратегически и планови документи в сектор „Биологичното разнообразие”.
- Лица, обхванати и информирани относно биологичното разнообразие и заплахите за него в целевата територия на МИГ.

Максималният размер на безвъзмездна финансова помощ за изпълнение на проектното предложение е в размер до 51 129,19 евро.

Предлагам след като разгледате и обсъдите докладната записка на основание чл.21, ал.1, т.23 от ЗМСМА, във връзка с кандидатстване на Община Рудозем с проектно предложение по процедура BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие ” на Програма „Околна среда“ 2021-2027 г. да вземете следното


П Р О Е К Т О - Р Е Ш Е Н И Е:


1. Дава съгласие Община Рудозем да кандидатства с проектно предложение по процедура BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие ” на Програма „Околна среда“ 2021-2027 г.

1. Възлага на Кмета на Община Рудозем да изготви и внесе необходимите документи за кандидатстване по проектното предложение.







С уважение,

